Dinosaures

context: L'arqueòpterix, el primer bon exemple de "dinosaure amb plomes", fou descobert el 1860. L'exemplar original fou trobat als llims de Solnhofen al sud d'Alemanya, un jaciment rar i amb fòssils en un estat de conservació gairebé perfecte. L'arqueòpterix és un fòssil de transició, amb característiques clarament intermèdies entre les dels rèptils moderns i els ocells. Descobert només dos anys després de la influent obra de Darwin L'origen de les espècies, aquesta troballa intensificà el debat naixent entre els proponents de la biologia evolutiva i el creacionisme. Aquest ocell primitiu s'assembla tant als dinosaures que, sense una impressió clara de plomes a les roques que l'envoltaven, com a mínim un exemplar fou confós amb Compsognathus.[97]
qas: answers: text: 1860
question: Quan fou descobert l'arqueòpterix?

answers: text: als llims de Solnhofen al sud d'Alemanya
question: On fou trobat l'exemplar original de l'arqueòpterix?

answers: text: en un estat de conservació gairebé perfecte
question: Com estaven els fòssils del jaciment de Solnhofen?

answers: text: entre els proponents de la biologia evolutiva i el creacionisme
question: Entre qui es va intensificar el debat per la trobada de l'arqueòpterix?

context: La teoria de la col·lisió amb un asteroide, que fou popularitzada el 1980 per Walter Alvarez i els seus col·legues, relaciona l'extinció de finals del període Cretaci amb un impacte amb un bòlid fa aproximadament 65,5 milions d'anys. Alvarez i altres suggeriren que un augment sobtat dels nivells d'iridi, registrat arreu del món en els estrats rocosos d'aquest període, era una prova directa de l'impacte.[113] La majoria dels indicis suggereixen actualment que un bòlid d'entre cinc i quinze quilòmetres de diàmetre impactà amb la Terra a prop de la península de Yucatán, creant el cràter de Chicxulub, de 170 km de diàmetre, i desencadenant l'extinció massiva.[114] Els científics no saben amb certesa si els dinosaures estaven prosperant o en declivi abans de l'impacte. Alguns científics suggereixen que el meteorit causà una baixada de la temperatura atmosfèrica llarga i no natural, mentre que d'altres, en canvi, afirmen que hauria provocat una ona de calor fora de l'habitual.
qas: answers: text: 1980
question: Quan va ser popularitzada la teoria de la col·lisió amb un asteroide?

answers: text: Walter Alvarez i els seus col·legues
question: Qui va popularitzar la teoria de la col·lisió amb un asteroide?

answers: text: 65,5 milions
question: Quants anys fa que va impactar el bòlid segons Walter Alvarez i els seus col·legues?

answers: text: entre cinc i quinze
question: Quants quilòmetres de diàmetre tenia el bòlid que actualment es suposa que impactà a prop de la península de Yucatán?

answers: text: Alguns científics
question: Qui suggereix que el meteorit causà una baixada de la temperatura atmosfèrica llarga i no natural?

context: Els dinosaures eren un grup d'animals extremament variat; segons un estudi del 2006, fins al present s'han identificat amb certesa més de 500 gèneres de dinosaures, i el nombre total de gèneres preservats en el registre fòssil ha estat estimat en, aproximadament, 1.850, gairebé tres quarts dels quals encara han de ser descoberts.[8] Un estudi anterior estimà que existiren aproximadament 3.400 gèneres de dinosaures, incloent-n'hi molts que no haurien quedat preservats al registre fòssil.[9] Alguns eren herbívors i altres eren carnívors. Alguns dinosaures eren bípedes, altres quadrúpedes, i altres, com l'ammosaure o Iguanodon, podien caminar indistintament a dues o a quatre potes. Molts tenien una armadura òssia, o modificacions cranials com ara banyes i crestes. Tot i que se'ls coneix per la gran mida, en realitat la majoria de dinosaures eren de mida humana o més petits. Se n'han trobat restes a tots els continents de la Terra, incloent-hi l'Antàrtida.[10] No es coneixen dinosaures mesozoics que hagin viscut en hàbitats marins o aeris, tot i que és possible que alguns teròpodes amb plomes poguessin volar.
qas: answers: text: més de 500
question: Quants gèneres de dinosaures s'han identificat amb certesa segons l'estudi que s'ha fet des del 2006 fins al present?

answers: text: Alguns eren herbívors i altres eren carnívors
question: Què menjaven els dinosaures?

answers: text: indistintament a dues o a quatre potes
question: Com podia caminar l'ammosaure o Iguanodon?

answers: text: banyes i crestes
question: Quines modificacions cranials tenien alguns dinosaures?

answers: text: humana o més petits
question: Quina mida tenien la majoria dels dinosaures?

context: Hi ha un consens gairebé universal entre els paleontòlegs que els ocells són descendents de dinosaures teròpodes. Utilitzant l'estricta definició cladística que exigeix que tots els descendents d'un mateix avantpassat comú siguin inclosos en un grup per tal que aquest sigui natural, els ocells són dinosaures, i, per tant, els dinosaures no estan extints. Els ocells són classificats per la majoria de paleontòlegs com a membres del subgrup dels maniraptors, que són celurosaures, que són teròpodes, que són saurisquis, que són dinosaures.[24]
qas: answers: text: dinosaures teròpodes
question: De qui són descendents els ocells segons els paleontòlegs?

answers: text: que tots els descendents d'un mateix avantpassat comú siguin inclosos en un grup
question: Què exigeix la definició cladística?

answers: text: com a membres del subgrup dels maniraptors
question: Com classifiquen la majoria dels paleontòlegs els ocells?

answers: text: per tal que aquest sigui natural
question: Per què exigeix la definició cladística que tots els descendents d'un mateix avantpassat comú siguin inclosos en un grup?

context: Anàlisis estadístiques basades en dades brutes suggereixen que els dinosaures es diversificaren al Cretaci superior; és a dir, que n'augmentà el nombre d'espècies. Tanmateix, al juliol de 2008, Graeme T. Lloyd et al. argumentaren que aquesta diversificació aparent era una il·lusió causada per un biaix de mostres, car les roques del Cretaci superior han estat estudiades molt intensament. En canvi, segons ells, els dinosaures només experimentaren dues diversificacions significatives al Cretaci superior, les radiacions inicials dels euhadrosaures i els ceratops. Al Cretaci mitjà, les plantes angiospermes amb flor esdevingueren un element clau dels ecosistemes terrestres, que anteriorment havien estat dominats per gimnospermes, com ara coníferes. Els copròlits o excrements fossilitzats dels dinosaures indiquen que, mentre que alguns d'ells menjaven angiospermes, la majoria de dinosaures herbívors s'alimentaven principalment de gimnospermes. Mentrestant, els insectes i mamífers herbívors es diversificaren ràpidament per aprofitar el nou tipus d'aliment vegetal, alhora que els llangardaixos, serps, crocodilis i ocells també es diversificaven. Lloyd et al. suggereixen que el fracàs dels dinosaures a l'hora de diversificar-se mentre els ecosistemes canviaven els condemnà a l'extinció.[33]
qas: answers: text: les roques
question: Què ha estat estudiat al Cretaci superior molt intensament?

answers: text: dues
question: Quantes diversificacions significatives experimentaren els dinosaures segons Graeme T. Lloyd?

answers: text: angiospermes amb flor
question: Quines plantes esdevingueren un element clau al Cretaci mitjà?

answers: text: que, mentre que alguns d'ells menjaven angiospermes, la majoria de dinosaures herbívors s'alimentaven principalment de gimnospermes
question: Què indiquen els copròlits o excrements fossilitzats dels dinosaures?